पाएं अपने शहर की ताज़ा ख़बरें और फ्री ई-पेपरडाउनलोड करें
यमन से आ रही ख़बरों के मुताबिक़, ओसामा बिन लादेन के पूर्व अंगरक्षक नासेर अल-बहरी की लंबी बीमारी के बाद मौत हो गई है.
ओसामा बिन लादेन चरमपंथी संगठन अल-क़ायदा के प्रमुख थे जिसे अमरीका में हुए 9/11 हमलों का ज़िम्मेदार माना जाता है.
11 सितंबर 2001 को अमरीका में एक साथ हुए कई हमलों में लगभग तीन हज़ार लोग मारे गए थे.
अमरीकी कमांडो ने मई 2011 में पाकिस्तान के एबटाबाद में एक ख़ुफ़िया सैन्य ऑपरेशन कर ओसामा बिन लादेन को मार दिया था.
बीबीसी को मेडिकल सूत्रों ने बताया कि अल-बहरी जिन्हें अबु जंदाल के नाम से भी जाना जाता था, की मौत, यमन के दक्षिण में मुकल्ला शहर के एक अस्पताल में हुई.
अबु जंदाल वर्ष 2008 के आख़िर में अमरीका की ग्वांतनामो बे की जेल से छूट कर वापिस यमन लौटे थे.
उनके बारे में कहा जाता है कि वो नब्बे के दशक में बोस्निया, सोमालिया और अफ़ग़ानिस्तान पर हुए कई चरमपंथी हमलों में सक्रिय तौर पर शामिल थे.
इसी साल अगस्त में एक विमान हादसे में ओसामा बिन लादेन के रिश्तेदारों की मौत हो गई थी.
(बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn